《新河戚武毅公祠》
清代·戚学标

谭守先闻武略垂，将军决策较神奇。顿教案堵民如故，不使沈舟贼得知。

极浦鸳鸯迷古阵，高城燕雀集空祠。角巾徒步吴门日，愁绝烧荒部曲诗。

作者简介：（1742—1825）浙江太平人，字鹤泉，一字翰芳。乾隆四十五年进士，官河南涉县知县。与上官龃龉，改宁波教授，未几归。曾馆于曲阜孔氏，尽读其藏书。精考證，有《汉学谐声》、《鹤泉文钞》等。